Dat soveel miljoene Amerikaners geval het vir die fopnuus van ’n man vir wie die ganse heelal om sy onmeetlike ego draai, wys op ’n virus wat veel moeiliker as Covid-19 bestry kan word. Die Amerikaners sal hul geloof in hulself moet herwin.
Uiteindelik wentel alles om twee woorde wat saamval: ordentlikheid en vertroue. Trump se gedrag maak – as Biden doen wat hy sê – plek vir beskaafdheid en dit kan vertroue herstel. Kom ons kyk wat kry hy reg.